Fabrizio Faniello (s. 27. huhtikuuta 1981) on maltalainen poplaulaja. Hän on edustanut maataan Eurovision laulukilpailussa kahdesti: vuonna 2001 hän sijoittui kappaleen ”Another Summer Night” kanssa yhdeksänneksi, mutta vuonna 2006 kappale ”I Do” jäi kilpailun finaalin jumbosijalle. Huonosta tuloksesta huolimatta Faniello ei ole luovuttanut ja on jopa sanonut, että voisi työstää seuraavaa levyään Suomessa.